A TANÁCS 953/2005/EK RENDELETE
(2005. június 21.)
az Európai Gazdasági Közösség és az Elefántcsontparti Köztársaság közötti, az elefántcsontparti part menti halászatról szóló megállapodáshoz csatolt, a halászati lehetőségeket és a pénzügyi hozzájárulást meghatározó jegyzőkönyvnek a 2004. július 1-jétől2007. június 30-ig terjedő időszakra történő megkötéséről
AZ EURÓPAI UNIÓ TANÁCSA,
tekintettel Európai Közösséget létrehozó szerződésre és különösen annak 37. cikkére, összefüggésben 300. cikke (2) bekezdésével és (3) bekezdése első albekezdésével,
tekintettel Bizottság javaslatára,
tekintettel az Európai Parlament véleményére (1),
mivel:
(1)
Az Európai Gazdasági Közösség és az Elefántcsontparti Köztársaság közötti, az elefántcsontparti part menti halászatról szóló megállapodás értelmében (2) a megállapodáshoz csatolt jegyzőkönyv érvényességi idejének lejárata előtt, a szerződő felek tárgyalásokat kezdenek a jegyzőkönyv következő időszakra vonatkozó tartalmának közös megegyezéssel történő meghatározásáról, valamint szükség esetén a melléklet módosításáról, illetve kiegészítéséről.
(2)
A két fél 2003. november 9. és 13. között Abidjanban tárgyalásokat folytatott egy, a halászati lehetőségeket és a pénzügyi hozzájárulást meghatározó új jegyzőkönyvről. Ezt a 2004. július 1-jétől2007. június 30-ig terjedő időszakra vonatkozó jegyzőkönyvet 2004. március 3-án írták alá Brüsszelben.
(3)
Fontos megerősíteni a halászati lehetőségek tagállamok közötti felosztásának kulcsát, valamint a tagállamoknak a fogások bejelentésére vonatkozó kötelezettségét.
(4)
Az említett jegyzőkönyvet jóvá kell hagyni,
ELFOGADTA EZT A RENDELETET:
1. cikk
Az Európai Gazdasági Közösség és az Elefántcsontparti Köztársaság közötti, az elefántcsontparti part menti halászatról szóló megállapodáshoz csatolt, a halászati lehetőségeket és a pénzügyi hozzájárulást meghatározó jegyzőkönyvet (3) a 2004. július 1-jétől2007. június 30-ig terjedő időszakra vonatkozóan az Európai Közösség nevében a Tanács jóváhagyja.
2. cikk
(1) A jegyzőkönyvben meghatározott halászati lehetőségek az alábbi kulcs szerint kerültek felosztásra a tagállamok között:
a)
mélytengeri halászat:
Spanyolország: éves átlagban havonta 1 300 BT (bruttó űrtartalom)
b)
tonhalhalászat:
i.
kerítőhálós tonhal-halászhajók
-
Franciaország: 17 hajó
-
Spanyolország: 17 hajó
ii.
felszíni hosszú horogsoros hajók
-
Spanyolország: 6 hajó
-
Portugália: 5 hajó
iii.
horgászbotos tonhal-halászhajók
-
Franciaország: 3 hajó.
(2) Amennyiben e tagállamok engedélykérelmei nem merítik ki a jegyzőkönyvben meghatározott halászati lehetőségeket, akkor a Bizottság bármely más tagállam engedélykérelmét figyelembe veheti.
3. cikk
Azok a tagállamok, amelyek hajói e megállapodás keretében halásznak, a közösségi halászhajók harmadik országok vizein és a nyílt tengereken való fogásainak megfigyelése tekintetében a 2847/93/EGK tanácsi rendelet részletes alkalmazási szabályainak megállapításáról szóló, 2001. március 14-i 500/2001/EK bizottsági rendeletben (4) meghatározott szabályok szerint értesítik a Bizottságot az elefántcsontparti halászati övezetben kifogott minden egyes tétel mennyiségéről.
4. cikk
A Tanács elnöke felhatalmazást kap, hogy kijelölje a megállapodásnak a Közösséget jogilag kötelező aláírására jogosult személyeket.
5. cikk
Ez a rendelet az Európai Unió Hivatalos Lapjában való kihirdetését követő harmadik napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Luxembourgban, 2005. június 21-én.